ત્રીજો વિલન છે ફિલ્મને ભરચક બનાવે તેવી કોઇપણ જાતની સ્ટારકાસ્ટનો અભાવ. માન્યું કે એક્ટર ડેનિયલ ક્રેગ સારો અભિનેતા છે, જેમ્સ બોન્ડ તરીકે જામે પણ છે. પરંતુ એ એકલો તો આવી હેવી મુવીનો ભાર ન ઉપાડી શકે ને? હા, અહીં વિલન બનતા અભિનેતા ક્રિસ્ટોફર વૉલ્ટ્ઝ દમદાર છે, પણ ખબર નહીં કેમ, પરંતુ એ હોવા છતાં ફિલ્મ ખાલી ખાલી લાગે છે. થિયેટરમાંથી બહાર નીકળ્યા પછી આપણને યાદ રહી જાય એવું એકેય પાત્ર ઊપસીને બહાર આવ્યું નથી.